228 1774. 



Raja corpore glabro, aculeis duobus hamatis in cauda 

 pinnata longissima. 



Marcgr. brasil. lib. 4. p. 175. 176. Narinari - pinima. 



Willoughby ichth. p. 66. 



Lusitanis Raja; Belgis Pylstaert; Otahaitensibus E-whai. 

 Habitat in mari Brasiliensi et in pacifico alluente in- 

 sulam Otahaitee; aculei hamati venenati, ideoque ab incolis 

 illico postquam captus est piscis, evelluntur; inter dapes in- 

 colarum Otahaitensium non ultimus piscis. In Atlantico ad 

 magnam excrescit molem, in pacifico nonnisi minorem vidi. 

 Corpus rhombeum, nudum, glabrum, depressum, dorso 

 medio convexiusculum, supra colore plumbeo s. ferreo, ma- 

 culis albis rotundis magnitudine pisi aspersum, subtus al- 

 bum, cauda nigra. 



Caput corpore angustius, subtrigonum rostratum, ob- 

 tusum medio supra sulco longitudinali lato exaratum. Os 

 rictu infero transverso, parvo. Rostrum depressum, car- 

 tilagineum, obtusum, mediocre, margine lateribus revoluto. 

 Labium inferius rectum, transversum, ad angulos inci- 

 sum retrorsum versus; superius bilobum, medio divisum, 

 ad palatum frenulatum, margine crenatum; lateribus rotun- 

 datis; ad incisuram lateralem sunt duo lobuli in orificio si- 

 nus rostrum antrorsum intrantis, unus utrimque. Dentes 

 inferiores ossei, ligura spatulata coniunctim; at discretim 

 ex ossibus pluribus lunatis, imbricatis, membrana coniunctis, 

 superioribus multo longiores; superiores quoque ex os- 

 sibus pluribus irnbricatis ac membrana coniunctis, latioribus 

 quam ossa dentium inferiorum. Lingua nulla. Oculi la- 

 terales, remoti, prominuli, parvi; pupilla perpendicularis, 

 oblonga, nigra; iris flava. Nares nullae, sed adest pone 

 oculos foramen ovale amplum, per capitis medium per- 

 vium, infra cum ore connexum per orificium, valvula vel 

 lobo tectum. Spiracula quinque utrimque in parte prona 

 pectoris figura litterae S, tecta, membranis margine crenatis. 



